Jacob Jónsson roynt mangt á hondbóltsvølli bæði sum spælari og venjari. Jacob er kent hondbóltsnavn í Føroyum, og hevur hann, síðani hann kom til Føroya á ólavsøku 1998, vunnið meistaraheitið í bestu deildini bæði sum venjari og spælari. Jacob hevur altíð strembað eftir at spæla um heiðursmerki, men nú er hann farin at venja kvinnurnar hjá Søljuni, sum higartil hava tapt allar dystirnar við nógvum málum. Eg hava spurt Jacob, hví hann hevur valt júst hesa venjarauppgávuna?… Les meira… Mladen hevur staðið avbera væl í kyndilsmálinum. Klárt besti málverji siga spælarar, eg havi tosað við. (Mynd Álvur) Kyndilsmenn mugu sigast at vera á beinari kós í FM-finalurnar saman við VÍF. Kyndilsliðið er áhugavert at fylgja, tí liðið skjýtur ikki tey nógvu málini, men liðið vinnur dystir, tí verjan er góð, og í kyndilsmálinum stendur Føroya besti málverji. Eg tosaði við ein av kyndisvenjaranum, og hann segði mær, at tað var ivasamt, um Mladen kom til Føroya hetta kappingarárið. Sjálvt um vit bert eru í øðrum umfari av fýra í grundspælinum, so talar alt fyri, at VÍF og Kyndil spæla FM-finalurnar í vár. … Les meira… Ikki riggar Listakassin bygdur aftrat smáu núverandi húsum. Vit kunnu øll vera samd um, at byggilistin hevur ikki verið í hásæti, síðani vit sum ung fyrstu ferð í 1960-árunum komu í tá vakra Gundadal við hugnaligari og vakrari á og einum fótbóltsvølli. Tórsvøllur og aðrir bygningar er bygdir so hvørt tørvurin er komin undan kavi, ein heildarætlan um Gundadal er ikki at hóma nakrastaðni, og Gundadalur er í dag ikki nakað prýði. … Les meira… Málingahandilin byrjaði søluvirksemið í kjallaranum hjá Linu Arge: (Mynd Birgar) Eg minnist, sum var tað í gjár, tá ið brøðurnir Eyðun og FinnBjørn Karbech Mouritsen í 1962 lótu upp málingahandil í kjallaranum hjá Linu Arge. Húsini stóðu á horninum V. U. Hammarshaimbsgøta og J. C. Svabosgøta í Havn. Plássið var ikki stórt, men sølan av máling gekk beinanvegin strálandi. … Les meira… Jacklin og tær á neistaliðnum mugu vera nøgdar við annað stigið eftir fimm mál leiðslu til Kyndil við hálvleik Stóran søgan hesuferð er, at KÍF vann á Skála við Nicklas Selvig á liðnum eftir slaka byrjan í kappingini, og mansliðini hjá VÍF og Kyndli vunnið sínar dystir ávíkavist ímóti H71 og Neistanum. VÌF kvinnur hava bitið seg fastan í oddin, Neistin og Kyndil kvinnur spældu javnleik. Tað eydnaðist at fáa allar dómaraseðlarnar skjótt og væl, og klokkan er bara 18.35, og alt tilfarið skrivað og lagt á heimasíðuna. … Les meira… Øll vilja vit knýta okkum til ymsar felagsskapir, tað vera seg um tað eru kristiligir felagsskapir, bindiklubbar, ítróttafeløg ella aðrir felagsskapir. Vit vilja hoyra til onkrastaðni, og so hevur altíð verið. Eg kann gott fylgja tankanum og endamálinum, tá vit í sjónvarpi síggja skúlabørn úti í heimi ganga í eins skúlabúna. Soleiðis var eisini í donskum og enskum kostskúlum nú fyri nógvum árum síðani. Eitt eru felagsskapir, annað er at ganga í ítróttabúnum í skúla, har felagsmerki eru á bringuni ella á rygginum. Børn skulu ikki hava frámerki í skúlanum, tí hetta kann føra til óhepnar støður og happing. Í nógv ár arbeiddi eg í fólkaskúlanum saman við kvinnu úr Klaksvík, sum tíverri ikki er millum okkum longur. Henni lærdi eg nógv av. Hon heitti millum annað á foreldur um ikki lata børnini koma í skúla í ítróttabúnum, har B36, HB, Kyndil, H71, Neistin ella Messi stóð við stórum stavum á bringuni ella á rygginum. Børnini kundi fara í Gundadal í slíkum búnum ella spæla í búnunum í grannalagnum men ikki í skúlanum. … Les meira… Eg keypti allar Beatles pláturin, sum komu út. Tá ið eg hoyri í útvarpi rokktónleik frá 1960-árunum, reika tankarnir mangan, hvønn tónleik vit ungu lurtaðu eftir í 60-árunum. Inni hjá grannanum áttu tey plátur við millum annað Elvis Presley og Cliff Richard. Mær dámdi væl Cliff Richard, men við árunum fór mær at dáma betur tónleikabólkar sum Rolling Stones, Betleas og Kings. Orsøkin var óivað, at ein vinmaður keypti allar plátur, sum Rolling Stones og Kings góvu út, meðan eg sjálvur keypti Beatles plátur. … Les meira… VÍF heldur kósina beint í FM-finalurnar, meðan KÌF longu nú sær ikki út at náa málinum. Í grundspælinum eru vit bara í øðrum umfari í bestu hondbóltsdeildunum, men longu nú mugu vit staðfesta, at kollfirðingar óivað ikki síggja sítt manslið spæla FM-finalunum í apríl mánað næsta ár. KÍF tapti fyri Team Klaksvík á heimavølli mikukvøldið og hevur bara fýra stig higartil. Tað kom heilt óvart á meg, at neistakvinnur fingu slíkan avsmurning í Vestmanna, og nú hevur VB knappligt tapt fæst stig í deildini. So skjótt kann alt broytast. … Les meira… Bringubrattir dreingir í Mylluhylinum. Frá vinstru Bjarni Samuelsen, Helgi Nolsøe og Jan Müller. (Mynd Vagnur) Myndin omanfyri hevur eingin av tykkum sæð áður, tí hana havi eg funnið í gamlari myndabók hjá mær, sum eg slett ikki visti var til. Um tólv ára gamal fekk eg myndatól, sum tók svart/hvítar myndir, har myndirnar ikki vóru størri enn 6 × 6 sentimetrar. Á myndini síggja vit fýra dreingir, sum eru við Sandá, har dreingirnir í svimjibuksum hava svomið í“ Mylluhylinum”, sum vit síggja mynd av niðanfyri. Dreingirnir í svimjibuksum, sum búðu við Landavegin, eru frá vinstru Bjarni Samuelsen, Helgi Nolsøe og Jan Müller. Áskoðarin á steininum er Mikkjal Müller beiggi Jan.… Les meira… Kollfirðingarnir førdu tilfarið til húsini við árabáti úr Kollafirði. (Mynd Vagnur) Tá ið tú spákar millum húsini á Hvítanesi, sæst ikki nógv frá tíðini, tá ið fimm menn í 1837 fingu frá Pløyen amtmanni loyvi at seta seg niður á Hvítanesi. Á Hvítanesi var um tað mundið nógv bátaferðsla framvið, og tað hendi stundum, at bátar máttu seta upp har. Talan vóru um árabátur úr Kalbak, úr Sundalagnum og av Skálafjørðinum ávegis til Havnar. Amtmaðurin Pløyen sá týdningin, at fólk komu at búgva á Hvítanesi, tí long leið var av Hvítanesi til Hoyvíkar og til Havnar, og eingin var at taka ímóti fólki, sum mangan vóru noyddust at seta upp á Hvítanesi. … Les meira…